辛日主生 丑月 丁酉 时 辛日酉时,归禄根通,生当丑月,土旺用事,酉丑会局,以助辛金,确乎生旺,更
喜丁火之透,以去萧索之气,寒土暖而能生,冷金温而耀乎,如再有木生丁,断无不发,独忌阴水,土金亦非所需。
辛日主生 丑月 戊戌 时 辛金而天干见戊,地支月丑时戌,重重印绶,有慈母害子之嫌,是必甲木制戊,并
须日坐于亥者,方成有病有药之佳造,若无甲亥两者,则必生性顽愚,终身劳苦无疑。
辛日主生 丑月 己亥 时 月令丑中己土透出,以生辛金,日元可谓生旺,时临于亥,虽有淘金涮土之功,而
亦增其寒冷为嫌,所以余柱必须有火济之,而阴火更宜有木,否则不及丙火太阳之有效也,土非所宜,金亦不喜。